google/wiki40b huggingface dataset:
Iliušin Il-80

Vznik a vývoj

Začiatkom 80. rokov 20. storočia sa začalo nové kolo rivality medzi ZSSR a USA. V súvislosti s intervenciou sovietskych vojsk v Afganistane dosiahlo napätie medzi veľmocami nové maximum, ktoré bolo porovnateľné s obdobím karibskej krízy. Dôsledkom zložitej politickej a diplomatickej situácie bola nová etapa pretekov v zbrojení, ako aj zvýšené nebezpečenstvo, že studená vojna prejde do „horúcej“ fázy.
Preto sa Generálny štáb ozbrojených síl ZSSR rozhodol vytvoriť lietadlo, z ktorého by bolo možné zabezpečovať velenie vojskám aj v podmienkach jadrovej vojny. Inými slovami, ozbrojené sily Sovietskeho zväzu potrebovali lietadlo "súdneho dňa".
Vývojom tohto lietadla bola poverená konštrukčná kancelária Iliušina. Tá si ako základ pre nový stroj vybrala civilné dopravné lietadlo Il-86. Dôvodom bol fakt, že Il-86 mala dostatočne široký trup na umiestnenie potrebného rádiového vybavenia a palubnej elektroniky. Prototyp nového lietadla sa prvýkrát vzniesol do vzduchu 29. mája 1985. Letové skúšky s požadovaným palubným vybavením však začali až o dva roky neskôr (na jar roku 1987). Zavedenie Il-80 do služby sa konalo v roku 1992. Celkovo boli postavené štyri 4 lietadlá tohto typu, ktoré sú dodnes vo výzbroji ruského letectva.

Konštrukcia

Il-80 je dolnoplošník s jednou zvislou chvostovou plochou. Od Il-86 sa odlišuje absenciou okien, aby sa znížil vplyv škodlivých faktorov jadrového výbuchu. Na vnútorných stranách krídel sú prídavné gondoly s dvoma elektrickými generátormi (dĺžka 9,5 m, priemer 1,3 m), ktoré zásobujú energiou špeciálne palubné vybavenie. Súčasťou lietadla je aj nastavec na tankovanie vo vzduchu. V zadnej časti Il-80 je inštalovaná nízkofrekvenčná anténa, ktorá slúži na komunikáciu s ponorkami.
Hlavnou prednosťou Il-80 je, že toto lietadlo je vďaka svojim vlastnostiam vhodné pre úlohu lietadla "súdneho dňa". Vďaka zvýšenej ochrane pred možnými účinkami jadrového výbuchu, ako aj možnosti dopĺňania paliva vo vzduchu, je schopné vykonávať svoje primárne úlohy v takmer akýchkoľvek podmienkach. Veľkým plusom je aj spoľahlivosť IL-80 a jeho stabilita vo vzduchu.
Il-80 má však aj niekoľko nevýhod, ktoré toto lietadlo zdedilo od svojho „staršieho brata“ Il-86. Jednou z hlavných nevýhod lietadla je teda jeho veľká hmotnosť, čo má za následok, že pre neskúseného pilota je veľmi ťažké zdvihnúť lietadlo do vzduchu. Práve z tohto dôvodu si Il-80 vyžaduje dlhšiu vzletovú dráhu, čo zároveň vylučuje možnosť prevádzky lietadla na viacerých letiskách. Ďalšou nevýhodou lietadla je jeho morálne zastaranie, pretože Il-86 bola vyvinutá a išla do sériovej výroby v polovici 70. rokov 20. storočia.
Criquebeuf-la-Campagne

Poloha

Obec má rozlohu 7,75 km². Najvyšší bod je položený 162 m n. m. a najnižší bod 143 m n. m.

Obyvateľstvo

Počet obyvateľov obce je 235 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Giscos

Poloha

Obec má rozlohu 32,06 km². Najvyšší bod je položený 128 m n. m. a najnižší bod 75 m n. m.

Obyvateľstvo

Počet obyvateľov obce je 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
John Flanagan (spisovateľ)

Životopis

Predtým ako sa stal spisovateľom, pracoval v reklame. Podieľal sa na výrobe televízneho seriálu Hey Dad! Podľa vlastných slov, knihy začal písať, aby svojho syna priviedol k čítaniu. Začal pred desiatimi rokmi a stále pokračuje. Hraničiarov učeň má byť v budúcnosti sfilmovaný. Celkovo zatiaľ vyšlo jedenásť kníh tejto série, prvých šesť aj v slovenčine. V súčasnosti sa autor venuje preqelom a sequelom série a sérii Brotherhood (Bratrstvo).
V roku 2008 bola jeho kniha Erak's Ransom organizáciou Australian Publishers Association vyhlásená za detskú knihu roka. Za túto knihu získal tiež International Success Award for Erak's Ransom.
Mary (Saône-et-Loire)

Poloha

Obec má rozlohu 14,55 km². Najvyšší bod je položený 537 m n. m. a najnižší bod 290 m n. m.

Obyvateľstvo

Počet obyvateľov obce je 236 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jacques Delors

Delorsova komisia

Delors sa stal predsedom Európskej komisie v januári 1985. Počas svojho predsedníctva dozeral na dôležité rozpočtové reformy a položil základ pre vytvorenie jednotného trhu, ktorý nadobudol účinnosť 1. januára 1993. Bol zástancom menovej a hospodárskej únie.
Na jeseň 1988 upovedomil britský Kongres obchodného zväzu, že Európska komisia bude vyvíjať tlak na vlády aby vytvorili pro-zamestnaneckú legislatívu. Reakcia britskej predsedníčky vlády Margaret Thatcherovej z 20. septembra 1988 bola, že nebojovala za väčšiu suverenitu štátu na to, aby nejaký bruselský superštát suverenitu upieral. Tento vývoj hral kľúčovú rolu v domácej politike Spojeného kráľovstva; na začiatku 80. rokov 20. storočia množstvo labouristov vystupovalo proti Európskym spoločenstvám, zatiaľ čo konzervatívci Harolda Macmillana a Edwarda Heatha sa chceli ku Spoločenstvám pripojiť. Po roku 1988 sa konzervatívci rozdelili v názoroch a konzervatívci s Thatcherovou na čele boli proti hlbšej integrácii.
Krátko pred Thatcherovej zosadením tak Delors trpel britský euroskepticizmus.
Orsinval

Poloha

Obec má rozlohu 3,34 km². Najvyšší bod je položený 123 m n. m. a najnižší bod 74 m n. m.

Obyvateľstvo

Počet obyvateľov obce je 505 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Et alii

Et alii, skratka et al., je latinský výraz znamenajúci "a iní". Používa sa najmä ako skratka pri udávaní autorov v texte. Týmto spôsobom sa uvádza odkaz na citované dielo, ktoré má troch alebo viacerých autorov. Následne sa všetci autori uvedú v príslušnej časti článku alebo knihy (najčastejšie "Prehľad literatúry") s úplnou bibliografickou citáciou podľa normy ISO 690 
V minulosti sa často používal aj výraz pre označenie skupiny autorov - a kolektív (so skratkou a kol.), ktorý sa však podľa novej normy nesmie používať.
Soudaine-Lavinadière

Poloha

Obec má rozlohu 21,86 km². Najvyšší bod je položený 526 m n. m. a najnižší bod 332 m n. m.

Obyvateľstvo

Počet obyvateľov obce je 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kados

Kados (starogr. κάδος – kados) je typ starogréckej nádoby.
Kados (mn. č. kadoi), veľký vydutý keramický džbán so širokým otvorom a dvomi malými vertikálnymi uchami, bola nádoba na uchovávanie tekutín. Pri preprave sa priväzoval lanom. Grécky nápis z 3. stor. pred Kr. vyrytý na bronzovej doske pripomína nákup 40 plných kadoi za cenu 3 statérov za každý kados. Kados bol teda aj objemovou mierou (cca 40 litrov) známou i v rímskom svete, kde sa termín cadus používal na označenie nádob na skladovanie vína alebo ovocia. Je tiež pravdepodobné, že sa používal aj na uskladnenie múky.
Blh (hrad)

Blh je zrúcanina hradu, ktorá sa nachádza v obci Veľký Blh.

Dejiny

Podľa Janotu – Anonymova kronika spomína hrad Bolhedu, ktorý obsadili Arpádovci. V 13. storočí vládol na hrade Bailog, ktorý sa pokladá za zakladateľa rodu Balogovcov. V roku 1405 vetva Balogovcov vlastniaca hrad vymrela a hrad sa stáva majetkom Sečovcov, spriatelených s Jánom Jiskrom a hrad ovládajú husiti. Od husitov ho v roku 1463 dobyl Štefan Rozgoň, ktorý ho za 12 000 zlatých dostal od kráľa do dŕžavy. Od roku 1481 sa stal majetkom Sečovcov, ktorí ho vlastnili až do roku 1646. V tomto roku dostal do vena hrad spolu s hradom Muráň František Vešeléni, ktorý ho dal v roku 1664 opevniť. Ako majetok Vešélenyiho bol súčasťou rákociovského povstania, kým ho definitívne spustošili po potlačení povstania začiatkom 18. storočia.
Čierna Hora

Poloha

Republika na pobreží Jadranského mora, susedí s Chorvátskom, Bosnou a Hercegovinou, Srbskom, Albánskom a spornou oblasťou Balkánu – Kosovom. Hlavným mestom je Podgorica (do roku 1990 Titograd).

Geografia

Čierna Hora je hornatá krajina posiata krasovými oblasťami. Hoci je  jednou z najmenších krajín Európy (s rozlohou 14 026 km²), reliéf je nesmierne rozmanitý. Najvyšší vrch Čiernej Hory Zla Kolata leží na hraniciach s Albánskom a má nadmorskú výšku 2 534 m n. m.. Väčšinu územia tvorí Dinárske pohorie s planinami. Tiež nížiny pri Skadarskom jazere a v údolí rieky Zeta a Tara. Skadarské jazero, ktoré je najväčším jazerom Balkánu leží na hraniciach s Albánskom. Zo Skadarského jazera vyteká rieka Bojana, ktorá tvorí časť čiernohorsko-albánskej hranice.

Podnebie

Pobrežie Čiernej Hory sa nachádza v subtropickom podnebnom pásme. Má stredomorskú klímu (mediteránnu) so suchými a horúcimi letami, miernou a daždivou zimou. Podnebie je vlhké, lebo hory zachytávajú vzdušné prúdy z mora, ktoré sa tu dvíhajú a tým ochladzujú. V horách čiernohorského vnútrozemia panuje horská klíma.

Flóra

Na teplom jadranskom pobreží je rozvinutá vždyzelená stredomorská vegetácia, zatiaľ čo vo vysokých vrchoch sa rozvinula vysokohorská, alpínska vegetácia. Horná hranica vždyzelenej vegetácie leží v nadmorskej výške 300 až 400 m n. m. Najviac rozšírený je porast typu macchie, zastúpený vždyzelenými krami a zakrpatenými stromami.  Vo výške 300 až 400 m n. m. prechádza vždyzelená vegetácia do pásma krov a riedkych lesov. V minulosti tu rástlo omnoho viac stromov, dnes je v na jadranskom pobreží veľa vrchov holých, drevo bolo použité na výstavbu lodí.

Cestovný ruch

Od otvorenia hraníc v roku 2002 sa cestovný ruch začína pomaly rozvíjať. Krajina je veľmi obľúbená hlavne slovenskými a českými turistami, ktorí sú „presýtení“ Chorvátskom. Veľká časť zisku teda plynie práve z cestovného ruchu.

Dejiny

Zaujímavosťou je, že Čierna Hora zostala nezávislou aj po rozšírení Osmanskej ríše na Balkánsky polostrov.
Po referende v roku 1992 vznikla Juhoslovanská zväzová republika. V ňom sa rozhodlo pre udržanie únie so Srbskom. Napomohli k tomu dva rozhodujúce faktory, Čiernohorci videli horúčkovitý proces bránenia celistvosti Juhoslávie (ktorú Srbi bránili za pomoci armády) a tiež, že v Čiernej Hore žije veľa Srbov. 4. februára 2003 sa krajina Juhoslovanská zväzová republika transformovala na Srbsko a Čiernu Horu. 21. mája 2006 sa však opätovne uskutočnilo referendum. Zúčastnilo sa na ňom 86,3% voličov, z ktorých 55,4 % vyjadrilo súhlas s osamostatnením krajiny. Na základe tohto referenda parlament Čiernej Hory oficiálne vyhlásil nezávislosť 3. júna 2006.
5. júna 2017 sa Čierna Hora stala 29. členom NATO.

Zaujímavosti

Krajina dostala prívlastok najekologickejšia krajina sveta.
Po vyhlásení nezávislosti prišlo Srbsko o pobrežie Jadranského mora. 
Národný park Biogradska gora, ktorý sa rozprestiera na 54 km² nedotknutého lesa.
Prepadnutie vysielača v Gliwiciach

Prepadnutie vysielača v Gliwiciach (toho času Gleiwitz v Hornom Sliezsku, ktoré patrilo Nemecku) bola operácia pod falošnou vlajkou, ktorá mala doložiť poľskú agresiu voči Nemecku a ospravedlniť útok na Poľsko. 
Vykonala ho 31. augusta 1939 špeciálna skupina príslušníkov Abwehru a SS prezlečených do poľských uniforiem. Potom útočníci vysielali výzvu v poľštine do boja proti Nemcom. Na mieste prepadnutia zanechali telá väzňov z koncentračného tábora Dachau, ktorých zastrelili a prezliekli do nemeckých uniforiem. Tento incident zorganizovali Reinhard Heydrich a Heinrich Müller, veliteľ gestapa. Aby celé prepadnutie pôsobilo vierohodnejšie, na vysielaciu stanicu priviezli Franciszka Honioka, nemeckého Slezana, ktorý pomáhal poľským ľuďom, a ktorého deň predtým zatklo gestapo. Bol donútený prezliecť sa tak, aby vyzeral ako Poliak. Potom ho usmrtili injekciou a postrelili tak, aby to vyzeralo, že padol v boji. 
Celá akcia mala vyvolať dojem, že nasledujúci útok na Poľsko je odvetou na ňu a že Nemecko nie je agresorom (tzv. operácia pod falošnou vlajkou). 1. septembra 1939 Nemecko spustilo operáciu Fall Weiss, čím iniciovalo vypuknutie druhej svetovej vojny. V ten istý deň, v prejave k Reichstagu, Adolf Hitler spomenul 21 pohraničných incidentov, z ktorých tri nazval veľmi vážnymi, ako ospravedlnenie pre nemeckú "defenzívnu" reakciu proti Poľsku. Len niekoľko dní predtým, 22. augusta, povedal svojim generálom: "Zabezpečím propagandistický casus belli. Na jeho dôveryhodnosti nezáleží. Víťaz nebude spytovaný či povedal pravdu."
Mebibajt

Definícia

Jeden mebibajt je 2²⁰ bajtov.
Väčšina používateľov namiesto mebibajt používa zaužívaný, ale technicky nesprávny termín megabajt, ktorý je podľa SI definovaný ako 10⁶ bajtov. Jeden mebibajt zodpovedá 1024 KiB.
Uzbecké národné futsalové družstvo mužov

Vrcholné podujatia

Uzbecké družstvo sa 5-krát pokúšalo kvalifikovať na Majstrovstvách sveta FIFA, ale podarilo sa mu to až v roku 2016, keď na kontinentálnom šampionáte obsadilo 2. miesto. Na samotných majstrovstvách sveta získalo v skupine iba bod po remíze s domácou Kolumbiou, obsadilo posledné miesto v základnej skupine a do play-off nepostúpilo.
Majstrovstiev Ázie sa zúčastnilo 15-krát, prvýkrát už v roku 1999. Prvý úspech na nich dosiahlo v roku 2001 v Iráne, kde postúpilo až do finále. V ňom podľahlo favorizovanému domácemu tímu vysoko 0 : 9. Ďalšiu medailu pridalo o 4 roky neskôr, keď sa dostalo do semifinále turnaja. V ňom podľahlo Iránu, a keďže sa zápas o 3. miesto nehral, spolu s Kirgizskom získalo bronz. V roku 2006 Uzbekistan hostil ázijský šampionát a postupom do finále uzbecké družstvo vyrovnalo svoj najväčší úspech z roku 2001. Vo finále ho výsledkom 1 : 5 zdolalo tentoraz Japonsko. V roku 2007 v Japonsku získalo druhý bronz. V boji o 3. miesto zvíťazilo nad Kirgizskom. Ďalší úspech dosiahlo v roku 2010, keď v semifinále zdolalo Čínu. Vo finále potom podľahlo Iránu. Šampionát v roku 2012 sa konal Spojených arabských emirátoch a Uzbekistan v ňom skončil už vo štvrťfinále, kde ho zdolalo opäť družstvo Iránu. Turnaj v roku 2016 hostil Uzbekistan a domáce družstvo dokázalo postúpiť až do finále, kde prehralo s Iránom.
Družstvo sa predstavilo na všetkých turnajoch Ázijských halových hier, na ktorých získalo 4 medaily.
Allanche (obec)

Poloha

Obec má rozlohu 49,89 km². Najvyšší bod je položený 1 295 m n. m. a najnižší bod 784 m n. m.

Obyvateľstvo

Počet obyvateľov obce je 855 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Guanlong

Opis

Po zadných končatinách behajúci rod Guanlong predstavoval vonkajším vzhľadom pomerne typického primitívneho (resp. bazálneho) celurosaura. Hoci predchádzal neskorším tyranosaurovitým dinosaurom, svojou dĺžkou okolo troch metrov sa nevymykal priemeru. Mal pomerne malú hlavu, dlhé predné končatiny s tromi prstami a dlhý chvost. Na hlave disponoval charakteristickým úzkym kosteným hrebeňom, ktorý sčasti pripomínal dvojitý hrebeň dilofosaura. Guanlong mal však svoj hrebeň odľahčený dutinami a pretiahnutý smerom dozadu. Zaujímavé je, že po boku guanlonga žil karnosaurus rodu Monolophosaurus, ktorý disponoval podobným kosteným hrebeňom. Nerátajúc kostený hrebeň mala lebka guanlonga obdĺžnikovitý tvar. 
Hoci výzorom zapadal rod Guanlong medzi v tom čase hojné primitívne celurosaury, stavbou panvy a spodnej čeľuste pripomínal tyranosaurovité dinosaury.

V kultúre

Guanlong sa objavuje v tretej epizóde amerického televízneho dokumentu Dinosaur Revolution (2011), kde je zobrazený ako prenasleduje malého, kĺzavého letu schopného cicavca rodu Volaticotherium.
Louppy-sur-Loison

Poloha

Obec má rozlohu 14,36 km². Najvyšší bod je položený 275 m n. m. a najnižší bod 182 m n. m.

Obyvateľstvo

Počet obyvateľov obce je 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bazemont

Poloha

Obec má rozlohu 6,59 km². Najvyšší bod je položený 185 m n. m. a najnižší bod 53 m n. m.

Obyvateľstvo

Počet obyvateľov obce je 1 517 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Martin Grečo

Životopis

Známy bratislavský advokát JUDr. Martin Grečo spolu s JUDr. Ernestom Žabkayom obhajoval bývalého prezidenta Slovenského štátu Jozefa Tisa. Tlak na obhajobu bol až taký silný, že štátom určený obhajca Barnabáš Lojek sa vzdal funkcie obhajcu. Vystriedal ho Martin Grečo, ktorý mal byť ako evanjelik dôkazom, že evanjelici nielen súdia, ale aj obhajujú Tisa. Predseda senátu sudca Igor Daxner ako evanjelik, totiž verejne prejavoval zaujatosť. Grečo mal mať pôvodne na starosti časti C a D obžaloby, teda marenie SNP, zločiny proti ľudskosti, protirasové opatrenia, deportácia Židov, zriaďovanie koncentračných táborov pre politických odporcov. Nakoniec sa však Grečo po dohovore so Žabkayom, venoval iba účasti Tisa na boji za autonómiu Slovenska. Obhajoba vychádzala z právnej argumentácie, že Jozef Tiso nemohol konať ináč, ako konal, lebo by boli ohrozené iné hodnoty.
Le Châtelet (obec)

Poloha

Obec má rozlohu 32,8 km². Najvyšší bod je položený 276 m n. m. a najnižší bod 186 m n. m.

Obyvateľstvo

Počet obyvateľov obce je 1 131 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sojombo (symbol)

Sojombo (mong. cyrilikou cоёмбо – sojombo; prepisy z mong. trad. písma: sojombu, sojongbu; slovo pochádza zo sanskritského स्वयम्भू – svajambhú) je starodávny symbol, ideogram pochádzajúci z budhizmu. V Mongolsku ho v 17. storočí spopularizoval kňaz-bogdgegen (vtelený Budha) Zanbazar. Odvtedy sa tento symbol považuje za symbol mongolského národa a stal sa súčasťou mongolského štátneho znaku a vlajky.
Sojombo predstavuje kompozíciu v tvare stĺpu, v ktorom je schematicky zobrazená myšlienka vzniku a konania mongolského národa a štátu. Symbol obsahuje viaceré znaky, ktoré až spoločne vytvárajú celý význam. Znaky v sojombe sa čítajú zhora nadol.
Odo Casel

Životopis

Johannes Casel sa narodil 27. septembra 1886 v Koblenzi, v Nemecku. Jeho otec bol rušňovodič. Po absolvovaní základnej a strednej školy odišiel v roku 1905 študovať klasickú literatúru do Bonnu. Medzi študentmi stretol benediktína Ildefons Herwegena, ktorý ho presvedčil, aby zanechal štúdiá a vstúpil do benediktínskeho kláštora v Maria Laach.
V roku 1913 sa ten istý Ildefons Herwegen stal opátom kláštora v Maria Laach, kde pôsobil až do svojej smrti v roku 1946. Za jeho pôsobenia sa opátstvo stalo jedným z najvýznamnejších intelektuálnych a liturgických centier nemeckého katolicizmu medzi dvoma svetovými vojnami.
Casel vstúpil do kláštora na jeseň 1905. Tu prijal meno rehoľné meno Odo. V roku 1907 zložil rehoľné sľuby a v roku 1911 bo vysvätený na kňaza.
Gyomaendrődsky okres

Gyomaendrődsky okres (maď. Gyomaendrődi járás) je okres v Maďarsku v Békešskej župe. Jeho správnym centrom je mesto Gyomaendrőd.
Bieluha žltobiela

Opis

Bieluha žltobiela dorastá dĺžky okolo 4,5 metra, občas sa vyskytnú exempláre aj 6 metrov dlhé. Samce bývajú o niečo väčší než samice. Hmotnosť dospelých jedincov býva 1 000 – 1 400 kg. Sfarbenie tela závisí na veku zvieraťa. V mladosti sú bieluhy tmavo šedé, časom dostáva ich koža stále svetlejší odtieň, až sa zmení v smotanovo bielu, čo býva asi v piatom roku veku. Na rozdiel od iných veľrýb dokáže hýbať hlavou, pretože nemá zrastené krčné stavce. Vyznačuje sa taktiež krátkymi čeľusťami s malým množstvom zubov. Žalúdok je päťdielny a obsahuje tri slepé vaky.

Výskyt a spôsob života

Bieluha je typickým obyvateľom studených arktických morí Severnej Ameriky a Eurázie. Zdržuje sa predovšetkým v pobrežných vodách a odtiaľ často tiahne aj proti prúdu veľkých riek. Len výnimočne sa zatúlajú južnejšie, v roku 1966 bola bieluha pozorovaná na Rýne blízko Bonnu.
Bieluhy žijú v malých skupinách, najčastejšie to bývajú stádočka zložené zo samice a niekoľkých mláďat rôzneho veku. Samce žijú zvlášť a k samičím stádam sa pripájajú len v dobe rozmnožovania. Hlavnou potravou bieluh sú ryby v menšej miere väčšie druhy kôrovcov, mäkkýšov a ďalších bezstavovcov. Bieluha je zapísaná v Červenej knihe ohrozených druhov.
Sondersdorf

Poloha

Obec má rozlohu 8,44 km². Najvyšší bod je položený 784 m n. m. a najnižší bod 444 m n. m.

Obyvateľstvo

Počet obyvateľov obce je 349 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ygos-Saint-Saturnin

Poloha

Obec má rozlohu 57,88 km². Najvyšší bod je položený 101 m n. m. a najnižší bod 44 m n. m.

Obyvateľstvo

Počet obyvateľov obce je 1 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slavomír Staviarsky

Povýšenie na generála

Vláda Slovenskej republiky v decembri 2017 prijala návrh mistra obrany Petra Gajdoša (SNS) na povýšenie plk. gšt. Staviarskeho do generálskej hodnosti. Prezident Andrej Kiska ho povýšil 9. januára 2018. K povýšeniu došlo v spojitosti s plánovanými hodnosťami na konkrétne posty, v prípade Staviarskeho náčelníka Štábu strategického plánovania OS SR.
Lauris

Poloha

Obec má rozlohu 21,81 km². Najvyšší bod je položený 680 m n. m. a najnižší bod 128 m n. m.

Obyvateľstvo

Počet obyvateľov obce je 3 537 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aristarchos zo Samu

Životopis a dielo

Vynašiel metódu, pomocou ktorej zmeral vzdialenosť Slnka a určil aj pomer veľkosti Slnka od Zeme. Zistil aký veľký je uhol, ktorý zviera stred Slnka, pozorovateľ na Zemi a stred Mesiaca, ktorý je v prvej štvrti. Zistil, že Slnko je 18 až 20-krát ďalej ako Mesiac od Zeme, a že má asi 1000-krát väčší objem ako Zem. Tento objav ho priviedol na myšlienku, že Zem obieha okolo Slnka, ktoré sídli v strede vesmíru. Aristarchos, rovnako ako Seleukos, pravdepodobne vedel tiež, že Zem sa otáča okolo svojej osi. Kvôli týmto myšlienkam býva označovaný za Kopernika staroveku. Veľkosť Mesiaca určil z pozorovania jeho zatmenia prechodom zemským tieňom. Odhadol, že Mesiac má asi trikrát menší priemer ako Zem a podľa Eratostenovho výpočtu obvodu Zeme (42 000 km) určil obvod Mesiaca na 14 000 km (na vyjadrenie dĺžky si zvolil jednotku 1 polomer Zeme). Domnieval sa, že sféra hviezd je aspoň 1000-krát ďalej ako Slnko. Dráha Zeme sa z tej diaľky zdá ako jeden bod, a preto ani zo Zeme nie je vidieť žiadny pohyb hviezd v priebehu roka.
Zachovalo sa po ňom dielo O veľkostiach a vzdialenostiach Slnka a Mesiaca.
Železničná trať Banská Bystrica – Červená Skala

Dejiny

Trať je súčasťou tzv. stredoslovenskej transverzály a tvorí časť spojenia medzi Košicko-bohumínskou železnicou (v Margecanoch) s dôležitým dopravným uzlom vo Zvolene. Zároveň spája trať Červená Skala – Margecany s traťou Vrútky – Zvolen údolím Hrona.
Železničné spojenie bolo vybudované v troch etapách. Prvý bol sprevádzkovaný úsek z Banskej Bystrice (kde končila trať zo Zvolena) k podbrezovskej železiarni 26. júla 1884. Po Brezno bola trať predĺžená 15. decembra 1895 a úsek po Červenú Skalu až 28. novembra 1903.
Cholonge

Poloha

Obec má rozlohu 8,92 km². Najvyšší bod je položený 2 140 m n. m. a najnižší bod 905 m n. m.

Obyvateľstvo

Počet obyvateľov obce je 316 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pouilly-sous-Charlieu

Poloha

Obec má rozlohu 15,99 km². Najvyšší bod je položený 331 m n. m. a najnižší bod 251 m n. m.

Obyvateľstvo

Počet obyvateľov obce je 2 582 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biosputnik

Biosputnik boli sovietske umelé družice Zeme zo série Kosmos, určené na biologické výskumy. Štvrtá zo série biosputnikov, nazvaná Kosmos 1514, štartovala 14. decembra 1983 na obežnú dráhu s perigeom 215 km, apogeom 260 km, sklonom 82,3°, obežnou dobou 89,3 min, s hmotnosťou asi 5 700 kg. Na palube mala pokusné opice (Abrek a Bion), potkany, ryby a iné biologické objekty. Po 5 dňoch družica pristála a biologické objekty boli podrobené ďalšiemu výskumu. Na realizácii experimentu sa zúčastnili aj odborníci z ČSSR, MĽR, NDR, PĽR, RSR, Francúzska a USA.
Cádiz

Dejiny

Prvé údaje o existencii mesta pochádzajú z obdobia okolo roku 1100 pred Kr., a to pod menom Gadir, ktoré mu dali Feničania. Mesto malo strategickú polohu a umožňovalo im ovládať Gibraltársky prieliv a zároveň obchod s meďou a cínom v blízkych baniach. Mesto sa stalo veľkým centrom rybolovu a výroby solených rýb. V Cádize sa narodil významný španielsky skladateľ Manuel de Falla.
Bedľa vysoká

Príprava jedál

Bedľu nie je vhodné skladovať dlhší čas, pretože sa pomerne rýchlo kazí. Bedľa sa prevažne hodí len na vyprážanie. K vyprážaniu sa používa klobúk ako samotný vyprážaný v oleji, alebo obaľovaný v cestíčku. Vyprážané bedle sú považované za vynikajúcu pochúťku a je vhodné ich kombinovať so zemiakmi a inými prílohami. Hlúbik  môže byť vysušený a neskôr použitý.